EU:n ja ukrainan oikeus- ja sisäasioita koskeva toimintasuunnitelma (Neuvoston 10 päivänä joulukuuta 2001 hyväksymä teksti)



Virallinen lehti nro C 077 , 29/03/2003 s. 0001 - 0005



EU:n ja ukrainan oikeus- ja sisäasioita koskeva toimintasuunnitelma (Neuvoston 10 päivänä joulukuuta 2001 hyväksymä teksti) (2003/C 77/01) I HAASTEET JA STRATEGISET TAVOITTEET 1. Oikeus- ja sisäasioiden alan kumppanuuden ja poliittisen yhteistyön kehittäminen Euroopan unionin, sen jäsenvaltioiden ja Ukrainan välillä 2. Euroopan unionin tavoitteena olevan vapauteen, turvallisuuteen ja oikeuteen perustuvan alueen lähtökohtana olevien oikeusvaltion periaatteiden, oikeussuojan saatavuuden, tuomioistuinten riippumattomuuden ja hyvän hallintotavan kehittäminen Ukrainan kanssa 3. Kansainvälisiä ja EU:n vaatimuksia noudattavien asianmukaisten lainsäädännöllisten puitteiden luominen tehokkaalle yhteistyölle oikeus- ja sisäasioissa ja vaatimusten tehokkaan täytäntöönpanon ja soveltamisen varmistaminen 4. Ihmisoikeuksien ja oikeusvaltion periaatteiden tekeminen tunnetuiksi ja avoimuuden edistäminen 5. Laittoman maahanmuuton, järjestäytyneen rikollisuuden ja lahjonnan torjuntaa koskevien erityisen tärkeiden kansainvälisten oikeusvälineiden ratifioinnin ja täysimääräisen täytäntöönpanon varmistaminen 6. Maahanmuuttoasioiden hoidon tehostaminen ja asianmukaisten toimenpiteiden soveltaminen rajavalvonnassa, takaisinotossa ja viisumiasioissa, jotta estetään Ukrainan alueen käyttö enenevässä määrin laittomaan maahanmuuttoon ja laittomien maahanmuuttajien kauttakulkuun Euroopan unionin alueelle 7. Rajatylittävän järjestäytyneen rikollisuuden, erityisesti ihmisten, huumausaineiden, varastettujen ajoneuvojen, korkeasti verotettujen tavaroiden ja ydinmateriaalin kaupan sekä rahanpesun, torjunta 8. Tämän suunnitelman kaikkien asianmukaisten välineiden käyttö kansainvälisen terrorismin uhan käsittelyssä 9. Jäsenvaltioiden ja EU:n avustusohjelmien koordinoinnin parantaminen niin, että ne vastaavat yhteistyön ensisijaisia tavoitteita 10. Laajentumisprosessin ja sen alueellisen vaikutuksen tarkastelu 11. EU:n ehdokasvaltioina olevien naapurimaiden mahdollinen ottaminen mukaan tämän toimintasuunnitelman toteuttamiseen niiltä osin kuin se katsotaan asianmukaiseksi 12. Tässä suunnitelmassa mainittujen painopisteiden luettelo ei ole tyhjentävä. Muita oikeus- ja sisäasioiden alaan kuuluvia toimia voidaan lisätä tulostaulukkoon. II PUITTEET - Euroopan yhteisön perustamissopimuksen IV osastossa ja Euroopan unionista tehdyn sopimuksen VI osastossa määritelty Euroopan unionin tavoite kehittää vapauteen, turvallisuuteen ja oikeuteen perustuva alue, Amsterdamissa kesäkuussa 1997 kokoontuneen Eurooppa-neuvoston hyväksymä järjestäytyneen rikollisuuden torjuntaa koskeva toimintasuunnitelma (erityisesti sen suositus 4) sekä oikeus- ja sisäasioita koskeva toimintasuunnitelma, josta sovittiin Wienissä joulukuussa 1998 kokoontuneessa Eurooppa-neuvostossa - Lokakuussa 1999 Tampereella kokoontuneen Eurooppa-neuvoston päätelmät - Kesäkuussa 2000 Feirassa kokoontuneen Eurooppa-neuvoston vahvistamat ulkosuhteita oikeus- ja sisäasioiden alalla koskevan raportin päätelmät - Joulukuussa 1999 Helsingissä kokoontuneen Eurooppa-neuvoston hyväksymä Ukrainaa koskeva yhteinen strategia; EU:n ja Ukrainan välisten huippukokousten ja yhteistyöneuvostojen päätelmät sekä erityisesti tammikuussa 2000 annettu yhteinen raportti laittomasta maahanmuutosta ja ihmiskaupasta - 16. kesäkuuta 1994 tehdyn ja maaliskuussa 1998 voimaantulleen Euroopan unionin ja sen jäsenvaltioiden sekä Ukrainan välisen kumppanuus- ja yhteistyösopimuksen määräykset; sopimuksella on avainasema yhteistyön kehittämisessä; on myös mainittava kyseisen sopimuksen mukaisen vuoropuhelun puitteissa jo saavutettu edistyminen - Euroopan unionin huumausainestrategia (2000-2004), jonka Eurooppa-neuvosto hyväksyi Helsingissä joulukuussa 1999, ja huumausaineiden torjuntaa koskeva Euroopan unionin toimintasuunnitelma (2000-2004), jonka Eurooppa-neuvosto hyväksyi Feirassa kesäkuussa 2000 - Eurooppa-neuvoston päätelmät 21 päivältä syyskuuta 2001 sekä Yhdistyneiden Kansakuntien turvallisuusneuvoston päätöslauselmat 1373/01 ja 1267/01 syyskuulta 2001 - Kumppanuus- ja yhteistyösopimuksen mukaisen alakomitean työ oikeus- ja sisäasioiden alalla. III YHTEISTYÖN ALAT 1. Maahanmuutto ja turvapaikka-asiat - Ukrainan turvapaikka- ja pakolaislainsäädännön lähentäminen Euroopan unionin normeihin ja vaatimuksiin, pakolaisten oikeusasemaa koskevan vuoden 1951 Geneven yleissopimuksen ja vuonna 1967 tehdyn pakolaisten oikeusasemaa koskevan pöytäkirjan täytäntöönpano, oikeus hakea turvapaikkaa ja palauttamiskiellon periaatteen noudattaminen mukaan lukien; turvapaikka- ja pakolaislainsäädännön täytäntöönpanosta ja täytäntöönpanon valvonnasta vastaavan viranomaisjärjestelmän lähentäminen EU:n normeihin ja vaatimuksiin - Syrjimättömyyden vahvistamiseen talous-, yhteiskunnallisessa ja kulttuurielämässä tähtäävän tehokkaamman integrointipolitiikan noudattaminen sekä rasismin ja muukalaisvihan vastaisten toimenpiteiden kehittäminen - Oikeudellisen asiantuntija-avun antaminen Ukrainan viranomaisille ulkomaalais-, turvapaikka-, maahanmuutto- ja pakolaislainsäädännön laatimisessa tai Ukrainan nykyisen lainsäädännön muuttamisessa noilla aloilla - Maahanmuuton tehokkaan hallinnan tukeminen muun muassa antamalla neuvoja, taloudellista apua ja asiantuntija-apua Ukrainan maahanmuuttoviraston perustamisessa ja sen toiminnan edistämisessä erityisesti asianmukaisen henkilöstön ammatillisen tason nostamiseksi, mikä tapahtuu perehtymällä ulkomaisiin kokemuksiin ja nykyaikaista maahanmuuttopolitiikkaa toteuttavissa EU-maiden vastaavissa virastoissa suoritettavalla harjoittelulla - Ukrainan kautta tapahtuvan laittoman maahanmuuton laajuuden arvioiminen ja seuranta ja sen mahdollisuuden tutkiminen, että Ukraina osallistuisi laittoman maahanmuuton ennaltaehkäisyjärjestelmään - Omien kansalaisten, kansalaisuudettomien henkilöiden ja kolmansien maiden kansalaisten takaisinottoa koskevan yhteistyön parantaminen Ukrainan ja Euroopan yhteisön välisen takaisinottoa koskevan sopimuksen tekemistä silmällä pitäen. 2. Rajavalvonta ja viisumit - Tehokkaan ja kattavan rajavalvonnan (toisin sanoen rajatarkastusten ja rajavartioinnin) kehittäminen kaikilla Ukrainan rajoilla ja sen mahdollisuuden tutkiminen, että Ukrainan rajavartiolaitos osallistuisi laittoman maahanmuuton ennaltaehkäisyjärjestelmään - Ukrainan tukeminen sen pannessa täytäntöön toimintaohjelmaa, jonka tavoitteena on valtion rajahallinto- ja rajavyöhykejärjestelyjen ylläpitäminen ja rajavartiolaitoksen ja tulliviranomaisen kehittäminen vuoteen 2005 asti ulottuvalla ajanjaksolla - Ukrainan pyrkimysten tukeminen sen uudistaessa rajavartiojoukkoja sellaisen lainvalvontaviranomaisen perustamiseksi, joka toimii rajavalvonnasta vastaavana ammattielimenä - Tehokkaan rajavalvonnan tukeminen antamalla neuvoja, taloudellista apua ja asiantuntija-apua Ukrainan rajavartiolaitoksen perustamisessa ja sen toiminnan edistämisessä erityisesti asianmukaisen henkilöstön ammatillisen tason nostamiseksi, mikä tapahtuu perehtymällä ulkomaisiin kokemuksiin ja nykyaikaista maahanmuuttopolitiikkaa toteuttavissa EU-maiden vastaavissa virastoissa suoritettavalla harjoittelulla - Ukrainan sekä EU:n, ehdokasvaltioiden ja asiaan liittyvien kolmansien maiden välisen rajatylittävän yhteistyön tiivistäminen ja helpottaminen - Viisumikysymyksiä koskevan vuoropuhelun jatkaminen - Vuoropuhelun jatkaminen Euroopan unioniin ja Ukrainaan suuntautuvan laittoman maahanmuuton torjumiseksi - Tutkitaan mahdollisuutta tukea Ukrainaa sen pyrkimyksissä myöntää kansainvälisten vaatimusten mukaisia suojattuja matkustusasiakirjoja ja tunnistaa väärät matkustus- ja henkilöasiakirjat. 3. Järjestäytynyt rikollisuus - Järjestäytyneen rikollisuuden ja lahjonnan torjumisen kannalta tärkeiden kansainvälisten välineiden ratifiointi ja täysimääräinen täytäntöönpano sekä kansainvälisten ihmisoikeussopimusten ratifiointi ja täysimääräinen täytäntöönpano - Seuraavat yleissopimukset ovat erityisen tärkeitä: - vuoden 1950 Euroopan ihmisoikeussopimus, jonka Ukraina ratifioi 11. syyskuuta 1997, - vuoden 1977 eurooppalainen yleissopimus terrorismin vastustamisesta, jonka Ukraina allekirjoitti 8. kesäkuuta 2000, - yksilöiden suojelusta henkilötietojen automaattisessa tietojenkäsittelyssä vuonna 1981 tehty eurooppalainen yleissopimus, - rikoksen tuottaman hyödyn rahanpesua, etsintää, takavarikkoa ja menetetyksi tuomitsemista koskeva vuonna 1990 tehty eurooppalainen yleissopimus, jonka Ukraina allekirjoitti 29. toukokuuta 1997 ja joka tuli voimaan 1. toukokuuta 1998, - vuoden 1995 sopimus huumausaineiden meritse tapahtuvasta salakuljetuksesta huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen 17 artiklan täytäntöönpanemiseksi, - vuoden 1988 Yhdistyneiden Kansakuntien yleissopimus huumausaineiden ja psykotrooppisten aineiden laitonta kauppaa vastaan, - lahjontaa koskeva rikosoikeudellinen eurooppalainen yleissopimus, jonka Ukraina allekirjoitti 27. tammikuuta 1999, - lahjontaa koskeva siviilioikeudellinen eurooppalainen yleissopimus, jonka Ukraina allekirjoitti 4. marraskuuta 1999, - kansainvälisen järjestäytyneen rikollisuuden vastainen Yhdistyneiden Kansakuntien yleissopimus vuodelta 2000 ja sitä täydentävät lisäpöytäkirjat, jotka Ukraina allekirjoitti 12. joulukuuta 2000 (pöytäkirja laittoman ihmiskaupan, erityisesti nais- ja lapsikaupan, estämisestä, hävittämisestä ja rankaisemisesta; pöytäkirja maahanmuuttajien maitse, lentoteitse ja meritse tapahtuvan salakuljetuksen torjumisesta), - Ukrainan rahanpesun vastaisten toimien tukeminen, erityisesti perustamalla rahanpesun selvittelykeskus (FIU), joka vastaa Euroopan neuvoston yleissopimuksen määräyksiä, rahanpesunvastaisen toimintaryhmän (FATF) 40 suositusta ja Egmont-ryhmän vaatimuksia - Ukrainan avustaminen huumausainekaupan - mukaan lukien keskeisten kemikaalien ja lähtöaineiden laiton kauppa - ja huumausaineiden väärinkäytön torjunnassa, erityisesti toimissa ehkäisyn ja kuntoutuksen alalla, sekä ajoneuvojen, ampuma-aseiden ja ydinmateriaalin laittoman kaupan ja korkeasti verotettujen tavaroiden salakuljetuksen torjunnassa - Avun antaminen Ukrainalle ponnisteluissa ihmiskaupan ja laittomien maahanmuuttajien salakuljetuksen torjumiseksi sekä Ukrainan auttaminen ihmiskaupan ehkäisemisessä ja tämän kaupan uhrien yhteiskuntaan sopeuttamisessa. 3.1 Terrorismi - EU:n ja Ukrainan välisen yhteistyön kehittäminen ja jos mahdollista, kahdenvälisen yhteistyön parantaminen terrorismin ehkäisyssä ja torjunnassa. Käsiteltäviä asioita ovat: - yhteistyö YK:n aseman vahvistamiseksi monenvälisessä terrorismin torjunnassa, terrorismista 28. syyskuuta 2001 annetun YK:n turvallisuusneuvoston päätöslauselman 1373/01 täytäntöönpanon varmistaminen, kaikkiin asiaankuuluviin kansainvälisiin yleissopimuksiin liittymisen ja niiden täysimääräisen täytäntöönpanon edistäminen sekä pyrkimykset saattaa pikaisesti päätökseen neuvottelut terrorismin vastaisesta YK:n laaja-alaisesta yleissopimuksesta, - yhteistyön jatkaminen terroritoiminnan rahoituslähteiden tyrehdyttämiseksi, muun muassa - edistämällä terrorismin rahoituksen vastaisen YK:n yleissopimuksen täytäntöönpanoa ja täytäntöönpanon valvontaa, - toteuttamalla tarvittavat toimet YK:n turvallisuusneuvoston päätöslauselman 1267/01 mukaisesti perustetun seuraamuskomitean ilmoittamien henkilöiden varojen jäädyttämiseksi, - kannustamalla rahanpesunvastaisen toimintaryhmän (FATF) meneillään olevaa työtä ja kolmansien maiden verokeitaita koskevaa OECD:n työtä, - kolmansien maiden kanssa tehtävän terrorismin vastaisen yhteistyön edistäminen edellä mainitun mukaisesti. 3.2 Oikeudellinen yhteistyö - Asianmukaisen lainsäädännön ja toimenpiteiden hyväksyminen muiden valtioiden kanssa tehtävää vastavuoroista oikeudellista yhteistyötä koskevien järjestelyjen kehittämiseksi - Tehostetun oikeudellisen yhteistyön kannalta erityisten tärkeiden kansainvälisten välineiden ratifiointi ja täysimääräinen täytäntöönpano, kuten - keskinäistä oikeusapua rikosasioissa koskeva vuoden 1959 eurooppalainen yleissopimus ja vuoden 1978 lisäpöytäkirja, jotka Ukraina ratifioi 16. tammikuuta 1998 - rikoksen johdosta tapahtuvaa luovuttamista koskeva vuoden 1957 eurooppalainen yleissopimus sekä vuoden 1975 ja vuoden 1978 lisäpöytäkirjat, jotka Ukraina ratifioi 16. tammikuuta 1998 ja jotka tulivat voimaan 9. kesäkuuta 1998 - Yhteyspisteverkoston luominen keskinäistä oikeusapua ja oikeudellista yhteistyötä koskevien tietojen nopeaa vaihtoa varten, rajatylittäviä rikoksia koskevien syytetoimien koordinointi, todistusaineiston keräämisen helpottaminen ja asiantuntija-avun antaminen. Ukraina määrittää keskusyhteyspisteet. Ukrainan oikeusviranomaisten ja heidän jäsenvaltioissa toimivien virkaveljiensä välille luodaan yhteydet. - EU:n jäsenvaltioiden ja Ukrainan välistä oikeudellista yhteistyötä koskevan käsikirjan laatiminen ja yhteistyössä noudatettavien hyvien toimintatapojen määritteleminen - Henkilöiden suojelemisen varmistaminen esimerkiksi syytetoimien aikana yhteistyötä tekevien todistajien suojelua koskevilla järjestelyillä, jotta kannustettaisiin irtautumaan rikollisjärjestöistä. 3.3 Lainvalvontaviranomaisten välinen yhteistyö - Teknisten, operatiivisten ja strategisten tietojen vaihtaminen järjestäytyneestä rikollisuudesta EU:n jäsenvaltioiden ja Ukrainan lainvalvontaviranomaisten välillä osapuolten asiaa koskevien sääntöjen mukaisesti, ottaen huomioon, että on varmistettava lainsäädännöllisten ja muiden toimenpiteiden toteuttaminen asianmukaisten luottamuksellisuutta ja tietosuojaa koskevien vaatimusten täyttämiseksi tietojenvaihdon osalta - Ukrainan operatiivisen tason kansallisten viranomaisten (yhteyspisteet) määrittäminen tietojen vaihtamiseksi EU:n jäsenvaltioiden lainvalvontaviranomaisten kanssa - Järjestelyt suoran yhteistyön luomiseksi lainvalvontaviranomaisten ja syyttäjäviranomaisten välille mukaan lukien erityisiä rikoksia koskevien yhteisten tutkintaryhmien perustaminen - Sellaisten kansallisten järjestelyjen toteuttaminen, joita poliisin, tullin, tiedustelu- ja turvallisuuspalvelujen järjestelmällisempi yhteistyö edellyttää, toisen osapuolen alueelle levinneen rikollisen toiminnan ehkäisemistä ja vastustamista silmällä pitäen - Yhteysvirkamiesten vaihdon lisääminen - Vertailukelpoisten (riski)analyysimenetelmien kehittäminen lainvalvonnan ja rikollisuuden ehkäisyn ohjaamiseksi - Tietojen vaihtaminen epäilyttäviä liiketoimia koskevista ilmoituksista tarvittaessa jäsenvaltioiden rahanpesun selvittelykeskusten ja vastaavien toimivaltaisten Ukrainan viranomaisten kanssa, ottaen huomioon, että on varmistettava lainsäädännöllisten ja muiden toimenpiteiden toteuttaminen asianmukaisten luottamuksellisuutta ja tietosuojaa koskevien vaatimusten täyttämiseksi Ukrainan lainvalvontaviranomaisille annettavien tietojen osalta - Koulutuksen lisääminen Ukrainan lainvalvontaviranomaisten tietojen ja taitojen saattamiseksi EU:n vaatimusten tasolle - EU:n Ukrainaa koskevan yhteisen strategian mukaisesti Europolin ja toimivaltaisten Ukrainan viranomaisten välistä yhteistyötä kehitetään Europol-yleissopimuksen ja asiaa koskevien neuvoston päätösten mukaisesti. 4. Oikeuslaitoksen, oikeusvaltion periaatteiden ja hyvän hallintotavan lujittaminen - Ukrainan tukeminen sen pyrkiessä luomaan perustuslailliselta pohjalta puolueettoman, riippumattoman ja pätevän oikeuslaitoksen, jolla on tehtäviensä täyttämiseen tarvittavat oikeussuojan takeet - Ukrainalaisten tuomarien kouluttaminen, kiinnittäen erityistä huomiota ihmisoikeusasioihin, henkilötietojen suojaan, siviilioikeuteen, tuomioistuinjärjestelmään, oikeudenkäyttöön ja kansainväliseen oikeuteen - Ukrainan perustuslain ja Ukrainan uuden tuomioistuinjärjestelmää koskevan lainsäädännön mukaisten Ukrainan yleisiä ja hallintotuomioistuimia sekä rangaistusjärjestelmää koskevien uudistusten tukeminen - Ukrainan kansallisten, rikosasioita ja oikeuskäsittelyä koskevia merkittäviä oikeuden päätöksiä sisältävien tietokantojen perustaminen - Lahjonnan torjuminen vähentämällä tekijöitä, jotka lisäävät tai helpottavat lahjontaa Ukrainassa - Hyvän hallintotavan periaatteiden edistäminen erityisesti seuraavin keinoin: - lainsäädäntöpuitteiden muuttaminen tehokkaammiksi, ajanmukaisemmiksi ja asianmukaisemmiksi eurooppalaisten vaatimusten mukaisesti, - instituutioiden lujittaminen, eri elinten välisen koordinoinnin parantaminen ja tietojen jakaminen, - julkishallinnon uudistaminen kokonaisvaltaista, ajanmukaista ja asianmukaista lähestymistapaa korostaen, - päätöksiä ja hallintoa koskeva avoimuus ja vastuu, mahdollisuus tutustua lainsäädäntöön ja ylempien oikeusasteiden päätöksiin, - koordinoitu lahjonnan torjuminen, mukaan lukien lahjontaan liittyviin toimiin ja yrityksiin kohdistuvat rangaistustoimet, - kumppanuuden edistäminen kansalaisyhteiskunnan kanssa lahjonnan torjumisen tehokkuuden varmistamiseksi, - oikeusasiamiehen viran tai riippumattoman laitoksen perustaminen julkishallinnon epäkohtien ja lahjonnan torjumiseksi. IV TÄYTÄNTÖÖNPANO (VÄLINEET JA KEINOT) 1. Laaditaan tulostaulukko Ukrainan viranomaisia kuullen täytäntöönpanon, seurannan, arvioinnin ja vuosittaisten painopisteiden määrittelyn välineeksi. 2. Toimintasuunnitelman täytäntöönpanon seuranta ja arviointi tulostaulukon avulla annetaan asianmukaisen kumppanuus- ja yhteistyösopimuksen mukaisen alakomitean tehtäväksi. Alakomitea kokoontuu vähintään kerran vuodessa ja tarvittaessa ad hoc -pohjalta käsittelemään erityiskysymyksiä. Vuosittaisista painopisteistä sovitaan edellä mainituissa kokouksissa. 3. Euroopan unionin neuvoston olisi tarkasteltava viimeistään vuoden 2005 loppuun mennessä tämän toimintasuunnitelman toteutumista, ja se saattaa päättää suorittaa myös muita asiaan liittyviä tarkasteluja. 4. Euroopan komission ja EU:n jäsenvaltioiden edustustojen Kiovassa (oikeus- ja sisäasioista vastaavat avustajat, yhteysvirkamiehet, konsuliasioista vastaavat virkamiehet) olisi järjestettävä säännöllisiä kokouksia, joissa käsitellään tähän toimintasuunnitelmaan sisältyviä kysymyksiä. Koska Ukrainan EU-edustustolla Brysselissä on merkittävä tehtävä toimintasuunnitelman täytäntöönpanossa, sen kanssa olisi ajoittain järjestettävä yhteisiä kokouksia. Asiaa koskevien tietojen vaihdon lisäksi oikeus- ja sisäasioista vastaavilla avustajilla olisi oltava mahdollisuus tarkastella toimintasuunnitelman täytäntöönpanoa ja tehdä ehdotuksia prosessin vahvistamiseksi. Olisi myös harkittava sitä, että EU:n jäsenvaltioihin sijoitettaisiin lisää ukrainalaisia yhteysvirkamiehiä. 5. Pyritään saamaan parlamentti, joukkotiedotusvälineet ja kansalaiset mukaan toimintaan poliittisten johtajien (parlamentin ja hallituksen) ja kansalaisten tietoisuuden lisäämiseksi. 6. Varmistetaan, että kansainvälisiä vaatimuksia noudatetaan, ja korostetaan niiden täytäntöönpanoa. 7. Ukraina osallistuu asianmukaisella tavalla EU:n ja sen jäsenvaltioiden ohjelmiin. 8. Tacis-ohjelmaa käytetään Ukrainan ponnistelujen tukemiseksi.